Carl Fredrik Scheffer

Karl Fredrik Scheffer (1715–1786), kreivi, oli ruotsalainen valtiomies. Hän päätyi varhain virkauralle mutta osallistui hattupuolueen jäsenenä merkittävästi maan sisäisiin valtataisteluihin vuoden 1738 valtiopäivistä lähtien. Hän oli 1743–1751 lähettiläänä Pariisissa; 1751–1765 valtaneuvoston jäsenenä; 1756–1762 kruununprinssi Kustaan opettajana ja saavutti tämän luottamuksen. Vuosien 1765–1766 valtiopäivien jälkeen Scheffer toimi kuninkaan vallan laajentamiseksi ja valmisteli kesällä 1772 yhdessä Kustaa III:n kanssa ehdotuksen uudeksi hallitusmuodoksi. Vuoden 1772 vallankumouksen jälkeen hän kuninkaan uskottuna neuvonantajana osallistui Kustaa III:n hallituksen alkupuolella toimeenpantuihin taloudellisiin ja finanssiuudistuksiin.

Lähteet

Aiheesta muualla

Ruotsalaiset diplomaatit
Ruotsalaiset poliitikot
Vuonna 1715 syntyneet
Vuonna 1786 kuolleet